2. ΠΡΟΕΔΡΙΚΟΝ ΔΙΑΤΑΓΜΑ της 26 Φεβρ./2 Μαρτ. 1926 Περί εκτελέσεως του Ν.Δ/τος της 29 Δεκ. 1925 «περί τρόπου ενεργείας προμηθειών υπό των πολιτικών υπουργείων και υπηρεσιών». ΄Αρθρ.32.-Αι υπό νομικών προσώπων δημοσίου δικαίου ενεργούμεναι προμήθειαι εφ’ όσον έχουσιν ιδίας σχετικάς διατάξεις ενεργούνται συμφώνως προς ταύτας, εν ελλείψει όμως τούτων ή εφόσον δέον να ενεργηθώσι κατά τας διατάξεις περί Δημοσίου Λογιστικού διενεργούνται συμφώνως προς τας διατάξεις του παρόντος, του Γνωμοδοτικού Συμβουλίου και των Επιτροπών των διαγωνισμών απαρτιζομένων εκ των μελών των διοικούντων συμβουλίων ή επιτροπών, όπου τούτο είναι δυνατόν, δι’ αποφάσεων αυτών οριζομένων, ή όπου δεν είναι δυνατόν τούτο, εξ υπαλλήλων της αρχής εις ην υπάγεται το νομικόν πρόσωπον, δια πράξεως του αρμοδίου υπουργού. Εις τον Υπουργόν επί των Οικονομικών ανατίθεται η δημοσίευσις και εκτέλεσις του παρόντος Δ/τος. (Αι λοιπαί διατάξεις παρετάθησαν εν τόμω 25 σελ. 222 και επ.). 